جمهورباشقانی رجب طیب اردوغان، تورکیه‌نین ایران ایله تیجارت‌ده تحریمی دلمه‌دیگینی سؤیله‌دی.
اردوغان، پارلماندا باشقانی اولدوغو عدالت و قالخینما پارتی‌سینین ملت وکیللری ایله آنکارادا پارتی مرکزین‌ده‌کی سحر یئمیین‌ده بیر آرایا گلدی.
۱۸ ائلدن ۵۱ ملت وکیلی ایله سحر یئمیین‌ده گؤروشن و مطبوعاتا قاپالی گرچکلشن توپلانتی تخمینا ۳ ساعات سوردو.
باشباخان و آک پارتی باشقان وکیلی بینعلی ییلدیریمین دا ایشتیراک ائتدیی تدبیرده اردوغان، بیرلشمیش میلتلر تشکیلاتینین ایرانا قارشی تحریم قراری اولمادیغی حال‌دا آمریکانین تک طرف‌لی باشلاتدیغی سؤزده تحریمی دلدیگی سببیله آمریکاداکی ایران اصیل‌لی تورک وطنداشی رضا ضراب دعویسی ایله باغلی دانیشدی.
اردوغان،
"دعوی‌دن نه چیخارسا چیخسین، بیز (تورکیه اولاراق) دوغرو اولانی ائتدیک. تحریم پوزمامیشیق. بیزیم آمریکایا بو ایستیقامت‌ده تعهدموز اولمادی. دونیا آمریکادان عبارت دئییل. بیزیم ایران ایله تیجارت و انرژی مسئله‌لرینده ایلیشکیمیز وار" دئدی.
